ms id id eo en ms id sl ms ms en ms id ms id ms id ms ms id id ms id id ms id ms ms ms en en en fa en en en en de en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr nl en id en en en en en id tr en eo en ms id id ms pt tr id en en en en ms id ms tr es es es pt es en en en la es es es en
Keputusan Permohonan Ke Universiti, Politeknik Premier Boleh Disemak Esok - Teganu Kita
Status keputusan permohonan kemasukan ke universiti awam atau politeknik premier bagi Program Pengajian Lepasan Sijil Pelajaran Malaysia (SPM) atau setaraf boleh disemak pada esok, 16 Mei, Isnin mulai 12 tengah hari.
Pemohon juga boleh menghantar khidmat sistem pesanan ringkas dengan menaip UPU RESULT [No. KP] dan hantar ke 15888.
Pemohon juga boleh membuat semakan tawaran dan mencetak surat tawaran rasmi melalui laman web rasmi universiti awam berkaitan atau Jabatan Pendidikan Politeknik (JPP) mulai 17 Mei, Selasa.
“Semua pemohon yang berjaya dikehendaki membuat pengesahan penerimaan tawaran oleh universiti awam atau politeknik premier melalui laman web rasmi universiti atau JPP,” menurut kenyataan itu.
Menurutnya, kegagalan calon yang berjaya untuk mengesahkan penerimaan atau penolakan tawaran pada tarikh yang ditetapkan dianggap menolak tawaran tersebut.
Dalam itu, sejumlah 440,688 calon telah menduduki peperiksaan SPM pada 2015 dan hanya 181,317 calon (41.1 peratus) telah mengemukakan permohonan UPUOnline.
“Daripada jumlah ini, 90.3 peratus iaitu 163,681 calon layak dipertimbangkan untuk kemasukan ke program pengajian peringkat asasi dan diploma di universiti atau politeknik premier bagi Sesi Akademik 2016/2017,” tambah kenyataan itu.
Selain itu, Bahagian Pengurusan Kemasukan Pelajar, Jabatan Pendidikan Tinggi (BPKP JPT) juga menyelaras kemasukan ke Politeknik Konvensional/METrO, Kolej Komuniti dan Institusi Latihan Kemahiran Awam (ILKA).
“Keputusan kemasukan ke Politeknik Konvensional/METrO, Kolej Komuniti dan ILKA pula akan diumumkan pada 26 Mei (Khamis) mulai jam 12.00 tengah hari,” menurut kenyataan itu.
Hanya pemohon yang gagal menerima sebarang tawaran ke universiti awam atau politeknik premier boleh mengemukakan permohonan rayuan melalui UPUOnline Rayuan.
“UPU Online Rayuan akan dibuka dalam tempoh lima hari sahaja mulai 26 Mei hingga 31 Mei 2016 di https://upu.mohe.gov.my,” menurut KPT.
Dasar pemilihan rayuan adalah untuk mengisi kekosongan tempat mengikut program pengajian di universiti awam dan politeknik premier selepas pendaftaran pelajar baharu.
Keputusan rayuan akan diumumkan pada minggu kedua bulan Jun 2016 dan jika tiada sebarang tawaran diterima dalam tempoh empat minggu selepas tarikh pendaftaran pelajar baharu di universiti awam dan politeknik premier berkenaan, maka rayuan tersebut hendaklah dianggap gagal.
Tawaran yang diberikan kepada calon adalah muktamad, jelas kementerian.
Pemohon boleh menghubungi BPKP JPT di talian telefon 03-8870 6767 dan 03-8870 6777 untuk bantuan atau terdapat sebarang kemusykilan.
« Terengganu Tarik Pelaburan RM27.2 Bilion Sehingga April – ECERDC
Pesta ‘Ngambat Ikan’ Masuk Kalendar Pelancongan Terengganu »
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
61,827 Murid Terengganu Kembali Ke Sekolah Hari Ini July 15, 2020
Pelaksanaan Penebusan Ganti Cuti Rehat Dikaji Semula July 14, 2020
Archives Select Month July 2020  (24) April 2019  (1) July 2018  (1) November 2017  (3) May 2017  (1) April 2017  (1) June 2016  (2) May 2016  (29) April 2016  (28) March 2016  (21) February 2016  (31) January 2016  (30) December 2015  (19) November 2015  (16) October 2015  (5) January 2015  (1) December 2014  (2) July 2014  (39) June 2014  (72) May 2014  (50) April 2014  (47) March 2014  (64) February 2014  (23)
Contact us: [email protected]
Latest Post April 27, 2019
iRobot Roomba Malaysia Vacuuming Robot with Wi Fi Connectivity Works with Alexa July 17, 2018
Tarikh Perhimpunan Agung UMNO Dipinda 25-29 November November 8, 2017
YPPM Sambut Baik Peruntukan RM2.5 Juta November 8, 2017
Polis Terengganu Keluar 6,297 Saman Menjelang Raya November 7, 2017